I Frederikshavn har virksomheden Roblon netop afsluttet regnskabet for regnskabsåret 2010/2011, og resultatet er væsentligt bedre end sidste års resultat. Sidste år blev resultatet før skat 31,2 millioner kroner, mens det i år er blevet til 36,9 millioner. En stigning på 18,3%. Den samlede omsætning steg med 11% i alt til 223,8 millioner kroner. Roblon begrunder selv resultatet med, at virksomheden blandt andet har gennemført en organisationsændring for at smidiggøre beslutningsprocesser og gøre virksomheden mere kundeorienteret. Roblon producerer blandt andet maskiner til tovværks- og kabelindustrien og fiberbaserede emner til producenter af lyslederkabler.
Frederikshavnervirksomheden har præsenteret et godt årsresultat.